Diari Oficial de la Generalitat Valenciana


Sumari del DOGV 4340, del 20-09-2002 (2002/10417)

DECRET 155/2002, de 17 de setembre, del Govern Valencià, pel qual es crea l'Institut d'Educació Secundària núm. 40 de València.el Saler.
----------------------------------------------------------------------------------------------------------------------------------------

### Dades del document

Número de DOGV
:   4340

Data del DOGV
:   20-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10593


Data del document
:   17-09-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * València
    * ensenyament secundari
    * centre d'ensenyament
    * ensenyament públic

DECRET 155/2002, de 17 de setembre, del Govern Valencià, pel qual es crea l'Institut d'Educació Secundària núm. 40 de València'el Saler. [2002/X10060]
  
El mapa escolar de la Comunitat Valenciana va concloure la necessitat de crear un institut al districte VL 7519, Poblats del Sud, per a impartir les ensenyances d'Educació Secundària establides en la Llei Orgànica 1/1990, de 3 d'octubre, d'Ordenació General del Sistema Educatiu.
  
El nou centre de secundària previst es va identificar en el mapa escolar amb el codi 46N00048 i es va preveure com una transformació parcial del col·legi públic Lluís de Santàngel.
  
La disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, faculta l'Estat i les comunitats autònomes per a afectar, per necessitats d'escolarització, edificis escolars de propietat municipal en què es troben ubicats centres d'Educació Preescolar, Educació General Bàsica o Educació Especial dependents de les administracions educatives, per a impartir Educació Secundària o Formació Professional, això sense perjuí de la titularitat demanial de l'immoble.
  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació, i després de la deliberació del Govern Valencià, en la reunió del dia 17 de setembre de 2002,
  
DECRETE
  
Article únic
  
Es crea el següent centre docent:
  
Província: València
  
Localitat: València'el Saler
  
Denominació: Institut d'Educació Secundària núm. 40
  
Codi: 90347769
  
Titular : Generalitat Valenciana
  
Adreça: avinguda dels Pinars, s/n
  
Composició: 12 unitats d'Educació Secundària Obligatòria i 4 de Batxillerat
  
Capacitat: 360 places escolars d'Educació Secundària Obligatòria i 140 de Batxillerat
  
DISPOSICIÓ ADDICIONAL
  
El que establix este decret s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desplegament del que establix este decret, així com per a modificar, si és el cas, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 2002.
  
València, 17 de setembre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS